16/05/2017 | Administración LocalMunicipal
Narón
Intervención
Edicto anuncio de cobranza dos padróns fiscais adicionais dos meses de setembro, outubro, novembro e decembro de 2016, das taxas por utilizacións das instalacións deportivas

A Xunta de Goberno Local, en sesión ordinaria que tivo lugar o día 11 de maio de 2017, adoptou entre outros, os acordos de aprobar os padróns fiscais adicionais das taxas pola utilización de instalacións deportivas, dos meses de se-tembro de 2016 con un contribuínte e por importe de 172,80 €, outubro de 2016 con dous contribuíntes e por importe de 198,60€, novembro de 2016 con 2 contribuíntes e por importe de 189,60€ e decembro de 2016, cun importe de 156,60€ e 1 contribuínte. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Xunta de Goberno Local. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administración Públicas. Non obstante, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses, e comprenderá dende o 22 de maio ata o 22 de xullo de 2017, ámbolos dous inclusive. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Lugar de ingreso: Os recibos non domiciliados poderán ingresarse na caixa do Concello ou en calquera oficina das entidades colaboradoras (Abanca, Banco Pastor, Banco Sabadell e Caixabank), empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de non recibir no seu domicilio, ou de perda, do devandito instrumento, o obrigado ao pagamento poderá obter un duplicado nos servizos económicos do Concello de Narón, planta 4ª da Casa do Concello, ata o 17 de xullo de 2017, e efectuar o pagamento nos prazos antes indicados, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, nos horarios da caixa do Concello (de 08:30 a 13:30 horas) ou nos horarios de caixa establecidos polas entidades colaboradoras, para o pagamento dos recibos non domiciliados. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes, o día 5 de xuño de 2017. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Narón, 11 de maio de 2017 O alcalde José Manuel Blanco Suárez